કોલકાતાના ઇમામી ગ્રૂપે સિમેન્ટ ડિવિઝનના IPO માટે બેન્કર્સની નિમણૂક કરી છે. અમદાવાદની કંપની નિરમાની માલિકીની નુવોકો વિસ્ટાસે પણ IPOની યોજનાની ચર્ચા માટે તાજેતરમાં બેન્કર્સ સાથે બેઠક કરી હતી. ઉલ્લેખનીય છે કે, નિરમાએ ૨૦૧૬માં લફાર્જ ઇન્ડિયાની સિમેન્ટ એસેટ્સ લગભગ Rs ૯,૪૦૦ કરોડમાં ખરીદી હતી. કેટલીક મિડ-કેપ સિમેન્ટ કંપનીઓ પણ વિસ્તરણના તબક્કામાં છે અને તે આગામી ચાર-પાંચ વર્ષમાં ક્ષમતામાં બમણા કરતાં વધુ વૃદ્ધિની યોજના ધરાવે છે. જેમાંથી કેટલીક કંપનીઓએ તો IPOની પ્રક્રિયા પણ શરૂ કરી દીધી છે. એક્સિસ કેપિટલના એમડી અને સીઇઓ ધર્મેશ મહેતાએ જણાવ્યું હતું કે, “છેલ્લા કેટલાક વર્ષમાં સિમેન્ટ કંપનીઓના બિઝનેસ આઉટલૂકમાં સુધારો નોંધાયો છે. ઘણી કંપનીઓએ માગ વધવાની ધારણાએ ક્ષમતા વિસ્તરણની જાહેરાત પણ કરી છે. હવે તેમાંથી કેટલીક કંપની મૂડીખર્ચના ફાઇનાન્સિંગ માટે પ્રાઇમરી માર્કેટમાંથી ભંડોળ એકત્ર કરવાની યોજના ધરાવે છે.